Nastavni predmet: Trgovinsko poslovanje

Broj časa: 75, 76. i 77.

Nastavna jedinica: Argumenti za uvođenje carina

Carine imaju različitu ulogu u domaćoj privredi. Treba istaći njihovu zaštitnu i fiskalnu ulogu. Ta dva cilja carine stalno se prepliću: carina ne može da bude fiskalna, a da istovremeno nije i zaštitna. I obrnuto - ne može da bude zaštitna, a da istovremeno ne bude i fiskalna, tj. da ne doprinosi popunjavanju državnog budzeta.

U novije vreme i po zakonima Svetske trgovinske organizacije, carina ima prvenstveno zaštitnu ulogu. Zaštitna uloga carine je u tome da štiti nedovoljno konkurentnu domaću industriju od mnogo konkurentnije industrije iz inostranstva. Bez carina ne bi se mogla razviti domaća industrija, posebno ona koju karakteriše visok stepen obrade.

Pri uvođenju carina vodi se računa da carina štiti domaću industriju, ali i da je ne razmazi i onesposobi. Zbog toga je neophodno da carina:

- bude uvedena samo na proizvode koji imaju razvojne šanse;

- vremenski traje samo dok domaća industrija ne postane konkutentna;

- procenat carine ne bude veliki kako bi domaća industrija bila motivisana da povećava produktivnost rada i ekonomičnost poslovanja.

Nastavna jedinica: Carinska tarifa

Reč tarifa je arapskog porekla i znači cenovnik. Termin tarifa koristi se za izražavanje određenih cenovnih vrednosti kao što su:

- transportne usluge ( železnička, avionska, poštanska tarifa ),

- takse koje naplaćuju državni organi ( taksena tarifa ),

- naplata raznih usluga ( advokatskih, špediterskih, intelektualnih, stručnih...),

- naplata raznih dažbina ( carinskih, poreskih i dr.).

Usvajanjem novog Zakona o Carinskoj tarifi, 18. jula 2005. godine, Republika Srbijha je prvi put dobila svoju carinsku tarifu, koja sadrži carinske stope za zaštitu privredne aktivnosti sopstvene carinske teritorije. Zakon o Carinskoj tarifi sadrži dva dela: normativni ( zakonski) deo i spisak robe. Normativnim delom Carinske tarige utvrđeno je da se na svu robu koja se uvozi na carinsko područje Srbije plaća carina po stopama utvrđenim Carinskom tarifom ( izuzev oslobođenja ).

Stope carine iz Carinske tarife primenjuje se na robu poreklom iz zemalja koje su sa Srbijom zaključile ugovor sa klauzulom najvećeg povlašćenja ili koje tu klauzulu primenjuju na robu poreklom iz Srbije.. Na robu koja se uvozi iz ostalih zemalja primenjuje se stopa carine iz Carinske tarife uvećanje za 70 %.

Carinska tarifa predstavlja sistematizovani spisak robe - carinsku nomenklaturu.

Radi fleksibilnije carinske zaštite, Vlada je donela Odluku o kriterijumima za određivawe carinskih kontingenata za uvoz određene robe. Time se omogućava primena niže carinske stope od stopa utvrđenih carinskom tarifom, ili oslobođenja od plaćanja carine.

Nastavna jedinica: Carinska osnovica

To je isprava koja potvrđuje vrednost uvezene robe, ili carinsku osnovicu, budući da je to jedan od najvažnijih elemenata za utvrđivanje i obračun carine. Ova isprava je neophodna u carinskom postupku i njen podnosilac je odgovoran za tačnost, potpunost i verodostojnost dokumenata kojima se dokazuju uneti podaci. Može se reći da je deklaracija o carinskoj vrednosti isprava koja sadrži podatke o vrednosti robe za koju treba da se plate carinske dažbine. Ako se unose podaci o robi koja je svrstana u više od tri tarifna stava carinske tarife, onda se podnosi određeni broj dodatnih listova kojima se obuhvataju svi tarifni stavovi sadržani u jedinstvenoj carinskoj ispravi. Deklaracija o carinskoj vrednosti podnosi se u setu od dva primerka, od kojih jedan zadržava carinarnica, a drugi se vraća podnosiocu. Ako podnosilac carinske deklaracije iz opravdanih razloga nije u mogućnosti da podnese deklaraciju o vrednosti robe, carinarnica može odobriti da se ova isprava podnese naknadno, u roku od 14 dana od dana prihvatanja deklaracije. Podnosilac deklaracije o carinskoj vrednosti robe dužan je da na zahtev carinskog organa pruži sve podatke i dostavi na uvid isprave neophodne za utvrđivanje carinske vriednosti robe.

Zadatak: prepisati u svesku

sotra.milica@esloznica.rs

viber grupa